Ali Asadov

Ali Hidayat oğlu Asadov (aserbajdsjansk: Əli Hidayət oğlu Əsədov, født 30. november 1956 i Baku) er en aserbajdsjansk politiker. Han er fra 8. oktober 2019 statsminister i Aserbajdsjan. Han etterfulgte Novruz Mammadov.

Asadov er født 30. november 1956 i Baku. Han er utdannet økonom ved Plekhanov-akademiet for økonomi i Moskva og tjenestegjorde i hæren fra 1978 til 1980. Fra 1989 til 1995 var han professor og leder ved The Baku Institute of Social Management and Political Science.

Politisk karriere 
Han ble i 1995 innvalgt som medlem av nasjonalforsamlingen for Det nye aserbajdsjanske parti. Den 17. april 1998 ble han økonomisk rådgiver for presidenten, og den 30. november 2012 ble han leder av presidentens stab.

Asadov blir betraktet som en nær alliert med president Ilham Alijev. I oktober 2019 ble han valgt til statsminister i Aserbajdsjan etter at Novruz Mammadov trakk seg.

Referanser 

Aserbajdsjanske statsministre
Aserbajdsjanske parlamentsmedlemmer
Yeni Azərbaycan Partiyası-politikere
Aserbajdsjanske økonomer
Aserbajdsjanske statsvitenskapsprofessorer
Personer fra Baku